|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 22 d. |
| sprendimu Nr. T2-333 |

**KLAIPĖDOS MIESTO SAVIVALDYBĖS**

**Susisiekimo sistemos priežiūros ir plėtros PROGRAMOS (Nr. 06) APRAŠYMAS**

|  |  |
| --- | --- |
| **Biudžetiniai metai** | 2016-ieji metai |
| **Asignavimų valdytojas, kodas** | Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Susisiekimo sistemos priežiūros ir plėtros programa** | Kodas | **06** |
| **Programos parengimo argumentai** | Šia programa įgyvendinami Klaipėdos miesto savivaldybės bendrojo plano ir Klaipėdos miesto plėtros strateginio plano veiksmai susisiekimo srityje. Programa siekiama gerinti susisiekimo sąlygas Klaipėdos mieste didinant miesto gatvių pralaidumą, tankinant gatvių tinklą, mažinant avaringumą bei taršą mieste |
| **Ilgalaikis prioritetas (pagal KSP)** | Sveika, sumani ir saugi bendruomenėTvari urbanistinė raidaMiesto konkurencingumo didinimas | **Kodas** | **I****II****III** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką  | **Kodas** | **02** |
| **Programos tikslas** | Didinti gatvių tinklo pralaidumą ir užtikrinti jų tankumą | **Kodas** | **01** |
| **Tikslo įgyvendinimo aprašymas:****01 uždavinys. Rekonstruoti ir tiesti gatves.**Gatvių rekonstravimas ir tiesimas planuojami vadovaujantis Klaipėdos miesto bendrojo plano ir Klaipėdos miesto savivaldybės plėtros strateginio plano sprendiniais. *Centrinės miesto dalies gatvių tinklo modernizavimas.* 2016 m. pradedamas rengti Bastionų gatvės su naujuoju tiltu per Danės upę techninis projektas, rengimas truks dvejus metus. Planuojami du statybos darbų etapai: I etapas – Bastionų g. nuo Danės g. iki Danės upės ir nuo Danės upės iki Gluosnių g. tiesimas, II etapas – Bastionų g. nuo Gluosnių g. iki Bangų g. tiesimas. Projektavimo etapo metu bus atliekami archeologiniai tyrinėjimai. Planuojama, kad statybos darbai prasidės 2018 m. Didžioji dalis lėšų projektui įgyvendinti bus skirta iš ES fondų, likusi dalis – iš savivaldybės biudžeto. Įgyvendinant darnaus judumo metų paminėjimo planą, 2016 m. planuojama įrengti laikiną tiltą per Danės upę ties būsima Bastionų gatve, kuris bus skirtas pėstiesiems ir dviratininkams. Siekiant užtikrinti saugesnes eismo sąlygas, eismo srautų reguliavimą ir sprendžiant automobilių stovėjimo vietų problemą centrinėje miesto dalyje, 2016 m. numatoma parengti daugiaaukščio garažo statybos su požemine aikštele Bangų gatvėje techninį projektą, taip pat 2016 m. planuojama užbaigti įrengti automobilių stovėjimo aikštelę teritorijoje ties Pilies g. 2A. 2016 m. planuojama pradėti rengti naujo įvažiuojamojo kelio tiesimo į piliavietę ir Kruizinių laivų terminalą techninį projektą (Priešpilio g.).*Šiaurinės miesto dalies gatvių tinklo modernizavimas.* 2016 m. planuojama rekonstruoti 646 m Rokiškio g. ruožą, užbaigti rengti techninį projektą ir pradėti 1374 m Pajūrio g. rekonstravimą. 2016 m. bus parengti techniniai projektai ir pradėtos rekonstruoti šios gatvės: Tauralaukio mikrorajono Akmenų g. (463 m), Smėlio g. (824 m), Vėjo (1727 m), Debesų g. (820), Žvaigždžių g. (561 m).*Šiaurės ir pietų transporto koridorių gatvių tinklo modernizavimas.* 2016 m. numatoma parengti Tilžės g. nuo Šilutės pl. iki geležinkelio pervažos (600 m.), pertvarkant žiedinę Mokyklos g. ir Šilutės pl. sankryžą, techninį projektą ir iki 2018 m. atlikti rekonstravimą. 2016 m. numatoma parengti neeksploatuojamų požeminių perėjų Šilutės pl. techninį projektą ir 2017 m. atlikti kapitalinio remonto darbus. 2016–2018 m. planuojama parengti Taikos pr. nuo Sausio 15-osios g. iki Kauno g. (rekonstruojamo gatvės ruožo ilgis – 1200 m, 6 eismo juostos) ir Šilutės pl. rekonstravimo (I etapo – nuo Tilžės g. iki Kauno g. ir II etapo – nuo Kauno g. iki Dubysos g.) techninius projektus.*Pajūrio rekreacinių teritorijų gatvių tinklo modernizavimas.* Siekiant pagerinti rekreacinių teritorijų pasiekiamumą*,* 2016 m. planuojama parengti Pamario g., Labrenciškių g., Martyno Jankaus g. rekonstravimo ir naujo kelio nuo Martyno Jankaus g. iki Pamario g. tiesimo techninius projektus. Siekiant sudaryti sąlygas vystyti Mažesniųjų brolių ordino Lietuvos šv. Kazimiero provincijos Klaipėdos šv. Pranciškaus Asyžiečio vienuolyno planuojamą projektą – Socialinių paslaugų klasterį, numatoma parengti Savanorių g. rekonstravimo (800 m) projektą ir pradėti darbus. Numatoma atlikti privažiuojamojo kelio prie II perkėlos nuo kelio Smiltynė–Nida (rajoninis kelias Nr. 2254) rekonstravimą.*Rytų ir vakarų krypties gatvių tinklo modernizavimas.* 2016 m. bus rengiamas Joniškės g. rekonstravimo II etapo techninis projektas: planuojama rekonstruoti 1280 m gatvės ruožą nuo Klemiškės g. iki Liepų g. ir Šienpjovių g. Vystant Klaipėdos pramoninės plėtros teritorijos gatvių tinklą, 2016 m. planuojama parengti Statybininkų pr. tęsinio nuo Šilutės pl. per LEZ teritoriją iki kelio Nr. 141 tiesimo II etapo techninį projektą; įrengti įvažiuojamąjį kelią iš Lypkių g. į kelią Nr. 141.*Bendri Klaipėdos valstybinio jūrų uosto ir miesto projektai.* Planuojama tęsti centrinio Klaipėdos valstybinio jūrų uosto įvado jungties modernizavimo darbus – užbaigti projekto „Centrinio Klaipėdos valstybinio jūrų uosto įvado jungties modernizavimas: Baltijos prospekto ir Minijos gatvės sankryžos rekonstrukcija (I etapas)“ vykdymą bei nugriauti savivaldybės nenaudojamus pastatus (Strėvos g. 5 ir 9), esančius uosto plėtros teritorijoje. **02 uždavinys. Užtikrinti patogios viešojo transporto sistemos funkcionavimą.**Vadovaudamasi Lietuvos Respublikos transporto lengvatų įstatymu, savivaldybė moka vežėjams kompensacijas už keleivius, turinčius teisę į važiavimo lengvatas vietinio susisiekimo keleivinio transporto maršrutais. Kaip ir kasmet, bus kompensuojamos moksleivių važiavimo į mokymo įstaigas iš kaimo vietovių (iki 40 km atstumu nuo Klaipėdos miesto) ir bendrabučiuose gyvenančių mokinių kelionės išlaidos bei siekiama, kad būtų įgyvendinta transporto lengvatų įstatymo nuostata ir kompensuojamos profesinių mokymo įstaigų moksleivių pavėžėjimo išlaidos.Siekiant užtikrinti įstatymų ir kitų teisės aktų reikalavimų kelių transporte laikymąsi, tęsiami miesto viešojo transporto (maršrutinių taksi, lengvųjų automobilių taksi, vietinio bei priemiesčio susisiekimo autobusų, užsakomųjų reisų) priežiūros ir paslaugų kokybės kontroliavimo darbai. Priemonė įgyvendinama pagal Klaipėdos miesto savivaldybės administracijos ir VšĮ „Klaipėdos keleivinis transportas“ sudarytą sutartį. Patikrinimai vykdomi pagal sutartyje numatytą konkretų kontrolinių patikrinimų skaičių ir sąrašą.Įgyvendinant strateginį plėtros planą, planuojama toliau integruoti reguliaraus viešojo transporto (autobusų, maršrutinių taksi ir kitų rūšių) maršrutų ir tvarkaraščių tinklus bei bilietų sistemas.*Keleivinio transporto stotelių su įvažomis Klaipėdos miesto gatvėse projektavimas ir įrengimas.* Įgyvendinant Darnaus judumo metų paminėjimo planą, numatoma įrengti 10 autobusų stotelių su įvažomis.**03 uždavinys. Diegti eismo srautų reguliavimo ir saugumo priemones.***Kasmetiniai miesto susisiekimo infrastruktūros objektų priežiūros ir įrengimo darbai.* Toliau planuojamaeksploatuoti 69 šviesoforus, įrengti ar pakeisti 1000 vnt. informacinių kelio ženklų, suženklinti gatves, įrengti greičio slopinimo kalnelius, pažymėti viešojo transporto pirmenybės A juostas. *Susisiekimo sistemos objektų pritaikymas neįgaliesiems.* 2016 m. įgyvendinant Darnaus judumo metų paminėjimo planą, Klaipėdos miestas sieks plėtoti neįgaliųjų socialinės integracijos procesą ir skatinti specialiųjų poreikių turinčių žmonių judumą keliuose, bus įrengtos neregių vedimo sistemos priemonių prie autobusų stotelių ir pėsčiųjų perėjų (2016 m. – 6 autobusų stotelėse Tiltų ir Herkaus Manto g.), pažymėti kelio ženklai, stulpai šviečiančiomis juostelėmis Tiltų ir Herkaus Manto gatvėse.*Dviračių takų rišlumo didinimas ir dviračių infrastruktūros tobulinimas.* 2016 m. įgyvendinant Darnaus judumo metų paminėjimo planą, bus skelbiamas konkursas dėl originalių dviračių stovų projekto sukūrimo bei gamybos, pažymėti 6 dviračių takai Smiltelės g., Statybininkų pr., Baltijos pr., Šilutės pl., Kauno g., Agluonos g., Minijos g. nuo Baltijos pr. iki Pilies g., Pilies g., Naujojo Uosto g., atkuriant šaligatvių dangas, išlygintas bei atribotas nuo automobilių eismo dviračių takas Tiltų gatvėje.*Klaipėdos miesto automobilių stovėjimo sistemos administravimas ir priežiūra.* Bus vykdoma vietinės rinkliavos už automobilių stovėjimą uostamiestyje kontrolė, automobilių stovėjimo bilietų automatų priežiūra, automobilių aikštelių papildomų vietų įrengimas ir aikštelių horizontalusis ženklinimas, draudžiamųjų, informacinių ir kitų kelio ženklų pastatymas, priežiūra ir administravimas. *Kombinuotų kelionių jungčių įrengimas (šiaurinėje miesto dalyje).* 2016 m. šiaurinėje miesto dalyje bus toliau plėtojama principu „Palik automobilį ir važiuok viešuoju transportu“ (angl. „PARK&RIDE“) veikianti sistema. 2016 m. bus kuriama ši infrastruktūra: keleivių laukimo paviljonas, elektromobilių greito įkrovimo įrenginiai ir kt.*Planuojama tęsti Klaipėdos miesto gatvių pėsčiųjų perėjų kryptingą apšvietimą,* apšviečiant 10 pėsčiųjų perėjų.*Automatinės eismo priežiūros prietaisų nuoma.* Siekiant užtikrinti saugesnes eismo sąlygas miesto gatvėse, busišlaikoma automatinės eismo priežiūros prietaisų (greičio matuoklių) sistema.*Koordinuotos šviesoforų valdymo sistemos įgyvendinimas, siekiant sumažinti oro taršą kietosiomis dalelėmis (KD10) (I etapas).* Siekiant pasirengti 2014–2020 m. ES finansinės paramos panaudojimui, 2017 m. numatoma parengtiinvesticijų projektą ir rengti dokumentus, reikalingus projektui įgyvendinti. **04 uždavinys. Atlikti kasmetinius miesto susisiekimo infrastruktūros objektų priežiūros ir įrengimo darbus.**Siekiant užtikrinti patogų ir saugų eismą, kaip ir kasmet, bus atliekami blogos būklės gatvių remonto, ištisinių asfaltbetonio dangų įrengimo darbai. Taip pat numatoma atlikti akmenimis grįstų gatvių ir daugiabučių namų kiemų, biudžetinių įstaigų kiemų dangos remonto, šaligatvių, pėsčiųjų bei privažiuojamųjų kelių remonto ir įrengimo darbus, įrengti automobilių stovėjimo vietas prie pėsčiųjų takų; remontuoti, prižiūrėti ir atnaujinti eismo reguliavimo priemones; vykdyti tiltų ir kelio statinių priežiūrą |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2015 (faktas) | 2016 | 2017 | 2018 |
| Gatvių su asfalto danga ilgis, palyginti su bendru gatvių ilgiu, proc. | Urbanistinės plėtros departamentas | 82 | 82 | 83 | 84 |
| Gatvių tankis, km/kv. km | Urbanistinės plėtros departamentas | 3,05 | 3,05 | 3,06 | 3,07 |
| Autobusų, kurių amžius neviršija 15 metų, dalis miesto viešajame transporte, proc. | Miesto ūkio departamentas | 56 | 60 | 66 | 68 |
| Gatvių, kuriomis važinėja viešasis transportas, ilgis, km | Miesto ūkio departamentas | 119 | 121 | 123 | 125 |
| **Numatomas programos įgyvendinimo rezultatas:**Transportas yra svarbi ekonominės ir socialinės infrastruktūros dalis. Jis turi tiesioginės įtakos ekonomikos augimui plėtojant prekybą, turizmą. Įgyvendinant programą bus sprendžiamos miesto gatvių pralaidumo didinimo, eismo saugos gerinimo, transporto neigiamo poveikio aplinkai mažinimo problemos. Taip pat bus įgyvendinami Klaipėdos miesto savivaldybės bendrojo plano ir Klaipėdos miesto savivaldybės strateginio plėtros plano sprendiniai susisiekimo srityje. Visa tai padės didinti miesto konkurencingumą, kryptingai vystant infrastruktūrą ir sudarant palankias sąlygas verslui, sumažins gyventojų konfliktus ir aplinkos užterštumą |
| **Galimi programos vykdymo ir finansavimo variantai:**Klaipėdos miesto savivaldybės biudžeto, paskolos, ES struktūrinių fondų, Kelių priežiūros ir plėtros programos, valstybės biudžeto, kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.5.2 uždavinys. Diegti veiksmingas saugumą užtikrinančias priemones.2.1.2 uždavinys. Įdiegti darnaus judumo principus susisiekimo sistemoje.2.2.1 uždavinys. Subalansuoti miesto ir uosto plėtrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.3.1.2 uždavinys. Sudaryti sąlygas pramonės ir kitų verslų plėtrai |
| **Susiję Lietuvos Respublikos ir savivaldybės teisės aktai:**Lietuvos Respublikos statybos įstatymas, Lietuvos Respublikos kelių priežiūros ir plėtros programos finansavimo įstatymas, Lietuvos Respublikos kelių transporto kodeksas, Lietuvos Respublikos transporto lengvatų įstatymas, Lietuvos Respublikos susisiekimo ministro 2010 m. liepos 20 d. įsakymas Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, Lietuvos Respublikos susisiekimo ministro 2013 m. liepos 23 d. įsakymas Nr. 3-403 „Dėl Specialiųjų poreikių turinčių žmonių susisiekimo gerinimo Lietuvos Respublikoje gerosios praktikos vadovo patvirtinimo“, Klaipėdos miesto savivaldybės tarybos sprendimas „Dėl vietinės rinkliavos automobiliams statyti įvedimo“ (2007-04-05, Nr. T2-123; 2008-12-23, Nr. T2-427; 2009-03-27, Nr. T2-137; 2009-11-26, Nr. T2‑427), Klaipėdos miesto savivaldybės tarybos 2008 m. spalio 30 d. sprendimas Nr. T2-373 „Dėl vietinės rinkliavos įvedimo datos“, Klaipėdos miesto savivaldybės tarybos 2009 m. kovo 27 d. sprendimas Nr. T2-138 „Dėl automobilių nuvežimo ir saugojimo“, Klaipėdos miesto savivaldybės 2013–2020 metų strateginis plėtros planas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_